**CENU APTAUJA NR. TNPz 2020/8**

**“****Talsu novada teritorijā esošo bezsaimnieku un klaiņojošo dzīvnieku eitanāzija, kastrācija, vakcinācija"**

**INSTRUKCIJA PRETENDENTAM**

1. **Iepirkuma priekšmets**

Iepirkuma priekšmets ir **Talsu novadā esošo bezsaimnieku un klaiņojošo dzīvnieku eitanāzija, kastrācija, vakcinācija u.c. pakalpojumi.** Izpildītājs veic dzīvnieku reģistrāciju, kā arī sastāda un papildina dzīvnieku reģistru Talsu novadā un iekasē pašvaldības nodevu saskaņā ar Talsu novada saistošajiem noteikumiem. Izpildītājs iekasēto pašvaldības nodevu par katru mēnesi līdz nākamā mēneša 5. (piektajam) datumam iemaksā Pasūtītāja kasē. Izpildītājs uzņemas pilnu atbildību par sniegto pakalpojumu atbilstību LR spēkā esošajiem normatīvajiem aktiem.

**Paredzamais līguma izpildes laiks** ir 2020. gada 19. februāris – 2021. gada 19. februāris.

1. **Piedāvājuma iesniegšanas vieta**

Piedāvājumus var iesniegt, nosūtot pa e-pastu iepirkumi@talsi.lv līdz 2020. gada 19. februāra plkst. 16.00

Kontaktpersona – Arvis Lagzdiņš – Talsu novada pašvaldības Komunālās nodaļas vadītājs, tel.+371 29298252.

1. **Piedāvājuma noformēšana.** Piedāvājums jāiesniedz, aizpildot tehniskajā specifikācijā (pievienota) norādīto aili un pievienojot veterinārmedicīniskās prakses apstiprinoša dokumenta (sertifikāta) kopiju.
2. **Piedāvājuma cena –** piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN. Nosacījums – piedāvājuma cenai nepārsniegt EUR 4999,99 (bez PVN).
3. **Samaksas nosacījumi**

Par punktā 1. punktā veiktajiem pakalpojumiem Pasūtītājs samaksā Izpildītājam pēc tā piestādītajiem rēķiniem, tā norādītā bankas kontā, klāt pievienojot akta kopiju.

1. **Informācijas sniegšana**

Visi jautājumi par iepirkuma priekšmetu un piedāvājumu iesniegšanas kārtību adresējami 2.punktā minētai kontaktpersonai līdz piedāvājuma iesniegšanas termiņa beigām.

1. **Piedāvājumu iesniegšana, vērtēšana un lēmuma pieņemšana**

Piedāvājumus iesniedz, nosūtot uz e-pastu: iepirkumi@talsi.lv . Piedāvājumi, kas iesniegti pēc publikācijā norādītā termiņa, netiks vērtēti.

**Iestāde:**

* Pārbaudīs piedāvājumu atbilstību Instrukcijā pretendentam norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām uzaicinājumā norādītajām prasībām. Neatbilstošie piedāvājumi netiks vērtēti.
* Pārbaudīs piedāvājumu atbilstību tehniskajai specifikācijai. Par atbilstošiem tiks uzskatīti tikai tie piedāvājumi, kuri atbilst visām tehniskajā specifikācijā norādītajām prasībām. Neatbilstošie piedāvājumi netiks vērtēti.
* No piedāvājumiem, kas atbilst visām prasībām, izvēlēsies piedāvājumu ar viszemāko cenu.
* 3 darba dienu laikā pēc lēmuma pieņemšanas informēs visus pretendentus par pieņemto lēmumu.
1. **Lēmums par cenu aptaujas izbeigšanu bez līguma slēgšanas.**

Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi vai iesniegtie piedāvājumi neatbilda uzaicinājumā un tehniskajā specifikācijā noteiktajām prasībām, kā arī citos gadījumos saskaņā ar Likumu.